Nadap hka gok kau na hte nga wahku go maden na lam
Nadap hka gok kau na hte nga wahku go maden na lam
时间:2010-08-12 00:00:00 来源:德宏团结报
(Shata 8 nhtoi 11 ya na do)
② Nga wahku
Nga wahku hpe nga nhkun, nga tsip mung nga ma ai. Nga wahku a apung amyu myu re nga ai. Nga wahku htu na shara go nadap gagang ko n rai jang go najut de htu ton ra ai, nga wahku hpe nadap gaang ko htu ton yang, nga gahkyin wa n yak ai hta n ga, nga hprong mat, lagut shang rai na hpe lu sadi maja ai, rai timung nga ni gara masa rai nga ai lam n mu mada ai hta n ga, nga nshat gat jo na yak ai. Najut ko nga wu-hku htu ton yang, nga tut nong e pyo hkom nga ai hpe mu mada ai hte rau, nshat gat jo na mung n yak ai, raitim nadap nau gaba jang, nga ni gahkyin wa yak ai, nga nakong shinggan de hprong mat na hte lagut ni hpe mung n lu sadi maja ai. Nga wahku hpe go nadap gaji gaba, hka dat bang ai masa ko hkan nna htu ra ai. Nga wahku hpe nadap 3%~5% daram hkra hkra htu ra ai. Sung de go mita 0.6~1.2 daram du ra ai, nadap de dat bang ai hka gaji nhtom, rem ton ai nga bai lo re shara ko go mita 1.5~2 daram sung ra ai, galo sa wa ai ko maram yu yang, nga wahku n sung jang, yi-nam ta hta nga gahtet n hkam lu nna nga ni si mat chye nga ai. Nga wahku nau sung hkra bai htu kau jang mung gata de na hka galai gachyai yak mat ai hte rau, nga ni hka sung ai de hkrai rong mat nna, hka n sung ai de nga ni a matu akyu nshon mat nga ai. Nga wahku htu ten go ginhtong tong wa nhtom, htingra ta ningnan shang wa ai ten hta rai nga ai, dai ten hta go nadap ko nga n rong ai majo wahku htu la n-yak nga ai. Nga wahku hpe hka n gayun hkra htu ra ai. Nga wahku gaji ko go makau hku hpundung dit jung nhtom, makau hku namlap, kawa ndung re hte kum kau ra ai, dai go hka e agre jahten kau na hpe maja ai ga re. Nadap gaba ko na wahku go nlung hte kum kau lu yang grau gaja ai, shaloi she makau hku na aga n gyi yu wa lu ai.
Nga wahku hte nadap matut ai ko nakong limi 20~30 daram pa ai galo ton ra ai, nakong ko hka hku mahka limi 100 daram re hpo ton u, shaloi she nga ni pyau chyai hkom manu ai. Dai nakong ko hkumli tsun, dingsap, tauba si, kahkum zon re hkai ton nna, wahku ntsa de pinra galo ton u, si mai lu di sha ai hta n-ga, nga ni hpe jan lu shingga ya nga ai.
Nga wahku htu ton jang, dai ntsa ko hpun dumra shing n rai kawa dumra hpai bang ton ra ai, shaloi she nga aloi nlu lagu sha mat wa ya ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
kac_Latn kac_Latn zho_Hans kac_Latn kac_Latn kac_Latn kac_Latn kac_Latn ltg_Latn kac_Latn kac_Latn kac_Latn kac_Latn